
1. Innledning

Avdelingens budsjettramme for 2007 ble revidert i A-sak 15/07. I denne saken ble årets disponible ramme fastsatt til kr. 44.743.000, mens fordelte midler til de enkelte budsjett-enhetene utgjorde kr. 47.331.000. Dette innebar et avvik mellom årets tilførsel av midler og anvendte midler på minus kr. 2.588.000. Avdelingen har som kjent et akkumulert mindreforbruk fra tidligere år på kr. 2.563.000.
I foreliggende sak blir det redegjort for endringsfaktorer som påvirker avdelingens samlede budsjettramme for 2007. Videre vil forhold som påvirker tildelingene til de enkelte budsjettenhetene bli beskrevet.
	Tilførte midler sak 15/07
	44 743 

	Nye tildelinger
D-brev 09/07, økt tildeling Yrkesfaglærerutdanningen
	291

	D-brev 10/07, økt tildeling FoU og driftsmidler KD-stipendiater
	298

	D-brev 11/07, tildeling til prosjektet Helhet og sammenheng
	400

	D-brev 12/07, tildeling Velferdsmidler
	14

	A) Nye tildelinger
	1.003

	Merinntekter

Økte sykelønnsrefusjoner
Redusert ref. fødselspenger
	90
-30

	B) Sum merinntekter
	60

	
	

	A+B Sum endringer
	1.063

	
	

	Justert budsjettramme for 2007
	45.806

	(tall i hele tusen)
	


Tildelinger og fordelte midler
Som oversikten viser er nettotildelingene til avdelingen økt med kr. 1.063.000. Samtidig er fordelte midler til de enkelte budsjettenheter samlet sett økt med kr. 690.000 til kr. 48.021.000, se pkt. 5. Dette betyr at budsjettbalansen bedres med kr. 373.000 til minus kr. 2.215.000. 
2. Innkomne tildelingsbrev

Avdelingen har mottatt følgende tildelingsbrev siden siste budsjettsak.
D-brev 07/2007 av 22.06.07
Avdelingen blir som tidligere forventet tildelt kr. 168.300 i strategiske studieplasser til Pedagogisk veiledning. Tildelingen er tidligere innarbeidet i budsjettet og representerer ingen endring.
D-brev 09/2007 av 29.06.07
ASP har fått stilt til disposisjon en basisbevilgning på kr. 662.433 i forbindelse med den treårige Yrkesfaglærerutdanningen. Tildelingen er kr. 291.000 større enn tidligere budsjettert. Tildelingen er basert på 15 studieplasser, mens det faktiske opptaket er på 28 studenter. Avdelingen skal ha en ytterligere tildeling på bakgrunn av opptaket. 
Til tross for flere henvendelser om saken til Økonomidirektøren har det i skrivende stund ikke lykkes å få en avklaring av størrelsen på bevilgningen.
D-brev 10/2007 av 29.06.07

D-brevet omhandler fordeling av FoU-midler og driftsmidler til KD-stipendiatene. ASP blir tildelt kr. 298.000 utover tidligere forventet bevilgning. Av dette er kr. 200.000 øremerkede midler til avdelingens satsningsområder innen klinisk forskning i sykehjem og psykosomatikk. Satsningsområdene er tildelt kr. 100.000 hver av rektors FoU-pott. 
Det er bevilget kr. 250.000 på bakgrunn av avdelingens merkostnader til lønn innen NFR-prosjektet Psykosomatisk helse hos kvinner og barn, noe som er kr. 98.000 mer enn budsjettert. 
Det er bevilget kr. 20.000 i ekstra driftsmidler til avdelingens 2 KD-stipendiater.

I forrige budsjettjusteringssak ble lagt til grunn en tildeling på kr. 20.000 til et prosjekt innen Kreftutdanningen. I ettertid viser det seg at midlene ikke blir fordelt til avdelingen som forventet, men skal ordnes ved innsending av refusjonskrav til HA tilsvarende bevilget beløp. På bakgrunn av dette blir budsjettet ved Kreftutdanningen foreslått redusert med kr. 20.000.
D-brev 11/2007 av 03.07.07

Avdelingen har fått tilsagn om kr. 400.000 pr. år i 3 år fra og med høsten 2007 til prosjektet ”Helhet og sammenheng. Nye perspektiver på psykisk helsearbeid for mennesker med psykiske lidelser og rusmisbruk.”

Prosjektet vil bli lagt til videreutdanningen Psykisk helsearbeid.

D-brev 12/2007 av 16.07.07

ASP er tildelt kr. 13.735 i Velferdsmidler for 2007.
3. Andre tildelinger
Avdelingen er tildelt kr. 40.000 til NFR-prosjektet Helseteknologi. Bevilgningen blir inntektsført på eksternfinansiert virksomhet og påvirker således ikke budsjettrammen innen bevilgningsfinansiert virksomhet.
Avdelingen har også fått tilsagn om en tillitsvalgtressurs tilsvarende 30 % stilling fra 01.05 til 31.12.07 i forbindelse med Thor Albrigtsens arbeid inn mot Øya helsehus og administrasjonsgjennomgangen Optima. Tildelingen vil bli inntektsført på det eksternfinansierte prosjektet Paramedic.
4. Status for merinntekter

Etter en gjennomgang av sykelønns- og fødselspengerefusjonene hittil i år foreslås sykelønnsrefusjonene økt med kr. 90.000 og fødselspengerefusjonene redusert med kr. 30.000.
5. Interne korrigeringer

I. Avdelingsadministrasjonen sin budsjettramme foreslås korrigert for følgende forhold: Avsatte midler til lønnsoppgjøret kr. 400.000 reduseres med kr. 334.000 og fordeles til de respektive budsjettenheter iht. beregnet effekt av lønnsoppgjøret. Budsjettet er nedjustert med kr. 127.000 på bakgrunn av reduserte utgifter til kontortjenester og overflytting av lønnsressurser til PSP. Lønnsutgifter i tilknytning til Helseeksperter i Team foreslås oppjustert med kr. 29.000. Det er lagt inn kr. 175.000 øremerket til Yrkesfaglærerutdanningen fordelt med 50 % stilling i høstsemesteret samt utgifter til timelærere. Budsjettet for Yrkesfaglærerutdanningen vil bli gjennomgått på nytt når endelig tildeling fra HA foreligger.
II. Budsjettet for PSP foreslås justert for følgende: Budsjettet styrkes med kr. 220.000 relatert til FoU-tildelingene til satsningsområdene og driftsmidler til KD-stipendiatene. Det legges til grunn en nettoøkning på kr. 60.000 med utgangspunkt i økte sykelønns-fødselspengerefusjoner. Lønnsbudsjettet er korrigert for effekten av lønnsoppgjør og en mindre nettotilførsel av stillingsressurser.

III. Budsjettet ved PVI er oppjustert for virkning av lønnsoppgjør samt en økt stillingsressurs fra 50 til 100% ved programområdet fra august og ut året.
IV. Budsjettet ved Helsesøsterutdanningen er kun korrigert for virkning av lønnsoppgjør.

V. Budsjettet for Psykisk helsearbeid er oppjustert med kr. 124.000 i tilknytning til prosjektet ”Helhet og sammenheng”, jf. kommentarene foran. Avdelingen har som nevnt mottatt og inntektsført kr. 400.000 til formålet i 2007, mens størstedelen av utgiftene vil påløpe i 2008. Dette innebærer at størstedelen av årets bevilgning skal overføres til bruk i neste budsjettår. Lønnsutgiftene er justert på bakgrunn av lønnsoppgjør samt overflytting av en 30 % stilling til PSP fra 01. september. Budsjettet foreslås oppjustert med kr. 126.000 på bakgrunn av bokførte prosjektinntekter. Denne styrkingen sammen med forventede men ikke inntektsførte sykelønnsrefusjoner samt ompostering av lønnsutgifter (15 % stilling) til prosjektet ”Helhet og sammenheng” vil bidra positivt til budsjettbalansen ved enheten.

VI. Budsjettrammen for Pedagogisk veiledning og Jordmorutdanningen er justert for virkning av lønnsoppgjør.

VII. AIO-utdanningens budsjett er nedjustert på lønnssiden grunnet noe lavere bemanning enn opprinnelig forutsatt.

VIII. Budsjettet ved Kreftutdanningen er justert for lønnsoppgjør og uttrekk av prosjektmidler, jf. kommentarene foran. 
6. Forslag til justert budsjettramme for 2007
Oversikten under viser de budsjettmessige konsekvensene for rammen ved de enkelte budsjettenheter som følge av ovenstående:. 
	 
	Tildeling
	Avd
adm
	PSP
	PVI
	Helse

søster
	Psyk.
helsearb.
	Aldring 

eldreoms.
	Ped.

veiledn.
	Jordm.
utd
	AIO

utd
	Kreft

	Fordelte midler A-sak 15/07
	44.743
	7.490
	29.403
	414
	1.310
	2.191
	222
	845
	1.264
	3.677
	515

	Endringer i budsjettrammen
	
	
	
	
	
	
	
	
	
	
	

	Yrkesfaglærerutdanningen
	291
	175
	
	
	
	
	
	
	
	
	

	FoU-tildelinger
	298
	
	220
	
	
	
	
	
	
	
	-20

	Tildeling Helhet og sammenheng
	400
	
	
	
	
	124
	
	
	
	
	

	Tildeling Velferdsmidler
	14
	
	
	
	
	
	
	
	
	
	

	Netto merinntekter
	60
	
	60
	
	
	
	
	
	
	
	

	Interne korrigeringer
	
	-432
	359
	134
	35
	85
	
	10
	30
	-95
	5

	Sum tilførte midler
	45.806
	
	
	
	
	
	
	
	
	
	

	Fordelte midler
	47.331
	7.233
	30.042
	548
	1.345
	2.400
	222
	855
	1.294
	3.582
	500


(tall i hele tusen)
Oppsummering
De foreslåtte budsjettjusteringene innebærer som nevnt at ubalansen i budsjettet mellom tildelte og anvendte midler er redusert med kr. 373.000 til minus 2.215.000. På den annen side ser vi at regnskapsresultatet er noe svakere enn forventet. 

Som nevnt foran skal avdelingen bli tildelt større ressurser til Yrkesfaglærerutdanningen noe som vil bidra til å bedre budsjettbalansen. 

Den økonomiske situasjonen ved ASP pr. i dag vurderes å være i samsvar med de forutsetninger som ble lagt til grunn i forrige budsjettsak til avdelingsstyret.
Forslag til vedtak:

Avdelingsstyret slutter seg til foreliggende forslag om revisjon av budsjettet for 2007. 

